De mest populære Opel-modeller er Opel Corsa og Opel Astra. I 2019 blev der solgt 2.608 Astra’er og 2.348 Corsa’er. Opel Corsa er netop i ultimo 2019 blevet kåret som årets bedste bilkøb i Europa af AutoBest juryen. Opel Astra blev i lanceringsåret 2016 kåret til ”Årets Bil i Danmark”. Også mini SUV’en Opel Crossland X er ganske populær her i landet. Kombinationen af skarpt design, høj siddehøjde og en god pris gør den særligt populær.